রিল লাইফ থেকে সোজা রিয়াল লাইফ। 'কুছ কুছ হোতা হ্যায়' সিনেমায় ঠিক এমনটাই করেছিলেন রানি মুখোপাধ্যায়। মেয়ের প্রতিটি জন্মদিনে একটি করে চিঠি লিখে গিয়েছিলেন তিনি। এবার বাস্তবেও ঠিক সেটাই করেছেন। মেয়ে আদিরার প্রথম জন্মদিনে মেয়ের উদ্দেশে একটি সুন্দর চিঠি লিখলেন রানি মুখোপাধ্যায়। 
আজ আদিত্য-রানির মেয়ে আদিরার এক বছর পূর্ণ হল। সবাইকে অবাক করে, তাঁর অনুগামীদের এক আশ্চর্য উপহার দিলেন রানি। বরাবরই মিডিয়া প্রচারের বাইরেই থেকেছেন তিনি। কিন্তু এবার সেই মৌনতাই যেন ভাঙলেন। মেয়ের জন্মদিনে মেয়ের ছবি পোস্ট করে ফ্যানদের এক নয়া উপহার দিলেন রানি। সঙ্গে একটি ছোট্ট চিঠি।
আরও পড়ুন
রানির কেরিয়ারে কী অবদান রয়েছে টুইঙ্কলের? কর্ণ জোহরের শো-তে কী বললেন তিনি?
সামনের বছর বড় পরদায় ফিরছেন রানি মুখোপাধ্যায়
২০১৪ সালে আদিত্য চোপড়ার সঙ্গে সাত পাকে বাঁধা পড়েন রানি মুখোপাধ্যায়। এরপর কেটে গিয়েছে ২ বছরেরও বেশি সময়। বরাবরই নিজের ব্যক্তিগত জীবন মিডিয়া থেকে আলাদা করে রেখেছিলেন তিনি। আদিরার জন্মের সময়ও সেভাবে মাতামাতি ছিল না। এমনকী সোশ্যাল মিডিয়ায় রানির ব্যক্তিগত জীবন নিয়ে বেশ কয়েকটি ফেক ছবি লিক হয়ে গেলেও সেই বাউন্সারগুলি বেশ ভালভাবেই সামলেছিলেন অভিনেত্রী।
এবার সেই প্রচারবিমুখ ইমেজটা বদলেই ফেললেন। আর বদলাবেন নাই বা কেন? মেয়ের প্রথম জন্মদিন বলে কথা! তাই নিজের প্রথা ভেঙে দর্শকদের উপহারটা দিয়েই দিলেন। নিজের সঙ্গে মেয়ের প্রথম ছবি। শুধু তাই নয়, মেয়ের উদ্দেশে একটি সুন্দর চিঠিও লেখেন তিনি। ওই চিঠিতে রানি জানিয়েছেন, আদিরা আসার পর কীভাবে তাঁর জীবন সম্পূর্ণ বদলে গিয়েছে।
দেখে নিন আদিরার উদ্দেশে লেখা রানির চিঠি এবং ফ্যানেদের জন্য পোস্ট করা সেই ছবি।